## L’Institut Valencià de Cultura convoca les ajudes per a l’adquisició d’instruments musicals amb una dotació de 225.000 euros

*** Les ajudes es dirigixen a les agrupacions musicals federades per a la compra d’instruments amb fins a un màxim de 10.000 euros per sol·licitud
* El termini per a presentar les sol·licituds finalitza el 6 de maig**

L’Institut Valencià de Cultura ha convocat les ajudes per a l’adquisició d’instruments musicals, dirigides a les agrupacions musicals valencianes federades, i que podran sol·licitar-se fins al dia 6 de maig per via exclusivament telemàtica. La convocatòria d’estes ajudes s’ha publicat en el [DOGV](https://dogv.gva.es/es/resultat-dogv?signatura=2025/10762).

Estes subvencions tenen per finalitat millorar la dotació de les associacions musicals sense ànim de lucre de la Comunitat Valenciana, amb la finalitat d’enriquir l’oferta musical i la formació de qualitat dels músics valencians.

La dotació econòmica total destinada a esta línia d’ajudes és de 225.000 euros, un import que es manté estable en les últimes convocatòries. L’import màxim individual de la subvenció no pot superar els 10.000 euros per cada agrupació musical sol·licitant.

Es poden acollir a les ajudes les associacions musicals inscrites en els registres corresponents i amb domicili social en la Comunitat Valenciana que hagen adquirit o vullguen adquirir instruments musicals des de l’1 de desembre de 2024 fins al 30 de novembre de 2025.

Les sol·licituds es poden presentar exclusivament per via telemàtica i les bases de la convocatòria, els formularis de sol·licitud i els models normalitzats es poden descarregar en la [web de l’IVC](https://ivc.gva.es/es/ivc).

Fecha: 10/04/2025